OpenLLM-France/wikimedia huggingface dataset:
# Gnathagnus cribratus

Gnathagnus cribratus és una espècie de peix pertanyent a la família dels uranoscòpids.

## Descripció

* Pot arribar a fer 22,7 cm de llargària màxima.

## Hàbitat

És un peix marí, demersal i de clima tropical.

## Distribució geogràfica

Es troba a l'Índic oriental: Austràlia.

## Observacions

És inofensiu per als humans.

## Referències

* ↑ Gill T. N., 1861. Synopsis of the uranoscopoids. Proc. Acad. Nat. Sci. Phila. v. 13. 108-117.
* ↑ uBio (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Kishimoto, H., 1989. A new species and a new subspecies of the stargazer genus Gnathagnus from northwestern Australia. Jap. J. Ichthyol. 36(3):303-314.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
# Servomecanisme

Un servomecanisme és un sistema format de parts mecàniques i electròniques que de vegades són usades en robots, amb part mòbil o fixa. Pot estar format també de parts pneumàtiques, hidràuliques i controlat amb precisió. Exemples: braç de robot, mecanisme de frens automotor, etc.
Ja des de la segona meitat del segle xix les i els enginyers van inventar màquines capaces de regular la seva activitat per elles mateixes; anomenem servomecanismes a aquests sistemes. Es tracta de dispositius capaços de captar informació del medi i de modificar els seus estats en funció de les circumstàncies i regular la seva activitat de cara a la consecució d'una meta.
A partir de 1948, Wiener, el fundador de la cibernètica, va mostrar que les categories mecanicistes tradicionals, en particular, la causalitat lineal, no servien per a entendre el comportament d'aquests sistemes. Els servomecanismes mostren un comportament teleològic i una estructura causal circular, com en el cas del sistema format per un termòstat i una font de calor.
Un error típic és confondre un servomecanisme amb un servomotor, encara que les parts que formen un servomotor són mecanismes. En altres paraules, un servomotor és un motor especial al que s'hi ha afegit un sistema de control (targeta electrònica), un potenciòmetre i un conjunt d'engranatges que no permeten que el motor giri 360 graus sinó només aproximadament 180. Els servomotors són comunament usats en modelisme com avions, vaixells, helicòpters i trens per a controlar de manera eficaç els sistemes motors i els de direcció.

## Vegeu també

* Servomotor
Viccionari
# Carme Portella i Feliu

Carme Portella i Feliu (Tremp, 8 de febrer de 1914 - Tremp, 24 d'abril de 2014) va ser una bibliotecària catalana.

## Biografia i trajectòria professional

Filla del metge de Tremp, ciutat on rebé els primers ensenyaments al col·legi de monges de les missioneres claretianes, va continuar els estudis al Col·legi de monges de la Presentació de la Travessera de les Corts Barcelona. Més endavant va estudiar a l'Escola Superior de Bibliotecàries entre 1933 i 1936, juntament amb la seva germana bessona Josefina, si bé aquesta va començar un any abans la carrera, període en què va residir a la Residència Internacional de Senyoretes. Mentre estudiava va portar a terme, conjuntament amb la seva germana, una estada de treball al monestir de Poblet, per ajudar en la reconstrucció de la biblioteca, sota la direcció d'Eduard Toda i Güell. Les pràctiques obligatòries les va fer a Granollers, i l'estiu de 1936 va viatjar a Londres per perfeccionar l'anglès. La seva tesina de final de carrera es titula «Índex de matèries de les obres i publicacions que han estat criticades o estudiades dins dels VII volums del periòdic catalanista Joventut».
Acabats els estudis fou destinada a la biblioteca pública de Palafrugell, juntament amb la seva companya de promoció Antònia Matosas, la qual ocupà el càrrec de directora. La biblioteca encara no havia estat inaugurada (ho faria el president Lluís Companys el juliol de 1938), però des del novembre de 1937 ja s'hi treballava internament. Durant la guerra civil, les dues germanes van ser empresonades a Barcelona de gener a primers de juny de 1938. En sortir de la presó, va retornar a la biblioteca de Palafrugell.
Va participar en el Servei de Biblioteques del Front, durant el recorregut que feu el bibliobús per terres gironines el 1938, acompanyant la responsable del servei, Maria Felipa Español. Acabada la guerra civil, deixà la professió i tornà a Tremp. Uns anys més tard (1941) es casà amb el veterinari Leoncio Monreal Martínez, amb qui va tenir vuit fills. El 1982, amb 69 anys, tornà a treballar temporalment com a bibliotecària, a la Generalitat de Catalunya, a Barcelona, per tal d'acollir-se a una llei que li va permetre de rebre una pensió.

## Reconeixement

El 2014 va rebre la Medalla Centenària, concedida per la Generalitat de Catalunya, de mans del director dels Serveis Territorials de Benestar Social i Família a Lleida Josep Maria Forné i Febrer.

## Referències

* ↑ «Carme Portella: Traspàs d'una bibliotecària centenària», 02-05-2014. Arxivat de l'original el 13 d’agost 2018. [Consulta: 1r agost 2018].
* ↑ Marimón, Sílvia «Bibliotecàries al peu del canó». Diari ARA, 11-08-2013 [Consulta: 13 agost 2018].
* ↑ Nadal i Farreras, Joaquim ««Un gris verdós, clar, si l'ensopeguen, pot fer bonic». Biblioteques i guerra. Una correspondència de Jordi Rubió i Balaguer amb Joan Subias i Galter (1927-1938)». Butlletí de la Societat Catalana d'Estudis Històrics, Núm. XXVIII, 2017, pàg. 19-87. DOI: 10.2436/20.1001.01.164. ISSN: 2013-3995 [Consulta: 1r agost 2018].
* ↑ «Una veïna de Tremp rebrà la Medalla Centenària de Benestar Social i Família». Pallars Digital, 07-02-2014 [Consulta: 1r agost 2018].
# Artabazos (príncep)

Artabazos (en grec antic Ἀρτάβαζος) va ser un suposat príncep aquemènida que deia ser parent de Cir II el Gran en el relat de la vida d'aquest rei que va fer Xenofont.
Xenofont el descriu com un mede amic de Cir, que va aconsellar als seus de seguir a Cir i ser-li lleials. Quan Araspes estava a punt de violar a Pàntia, la dona d'Abradates, Cir va enviar a Artabazos per protegir-la; en la guerra contra Cresos de Lídia, era un dels que va dirigir la infanteria persa. Cir li va donar molts presents.

## Referències

* ↑ Smith, William (ed.). «Artabazus». A Dictionary of Greek and Roman biography and mythology. [Consulta: 10 maig 2021].
# Tossal Roig (Bellvís)

El Tossal Roig és una muntanya de 210 metres que es troba al municipi de Bellvís, a la comarca del Pla d'Urgell. Al cim podem trobar-hi un vèrtex geodèsic (referència 256112001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Universitat de Sarajevo

La Universitat de Sarajevo és una universitat pública situada a Sarajevo, a Bòsnia i Hercegovina. És la universitat més gran i antiga del país, amb els seus orígens inicials el 1537 com a madrasa islàmica.
Amb 20 facultats, tres acadèmies i tres facultats de teologia i amb 30.866 estudiants matriculats el 2014, es troba entre les universitats més grans dels Balcans pel que fa al nombre d'estudiants matriculats.
Des que va obrir les portes l'any 1949, un total de 122.000 estudiants van rebre els títols de batxillerat, 3.891 van rebre un màster i 2.284 van rebre el títol de doctor en 45 camps diferents. És àmpliament considerada com la universitat més prestigiosa de Bòsnia i Hercegovina, i dona feina a més de mil professors.

## Referències

* ↑ Agency, Anadolu. «Saraybosna'da 476 yıldır yaşayan medrese! (Sarajevo Celebrates 476 Years of its Medresa!)». Haber7. [Consulta: 11 novembre 2013].
* ↑ «Univerzitet u Sarajevu - O Univerzitetu» (en bosnià). unsa.ba. [Consulta: 26 abril 2017].
* ↑ «A History of the University of Sarajevo». City of Sarajevo, 19-05-2010. Arxivat de l'original el 10 de setembre 2015. [Consulta: 10 juny 2012].
# Servofrè

El servofrè (paraula composta per l'arrel llatina servus, serf i la paraula fre) es refereix als mecanismes o sistemes de mecanismes que serveixen per minimitzar l'esforç humà que cal fer sobre el comandament de fre d'un vehicle per aturar-lo.
Normalment en els automòbils el comandament del fre sol ser un pedal, que al principi del segle XX accionava els frens mecànicament a través de palanques i varetes, que obligava al conductor a fer un gran esforç amb el peu si el vehicle era molt pesat. Això va motivar el naixement de diversos sistemes que minimitzaven aquest esforç, com els sistemes de fre hidràulic, pneumàtic i elèctric permetent frenar els vehicles amb més comoditat per al conductor.

## Servofrè de buit

El més comú en els automòbils del segle XX és el “servofrè de buit”, que subministra una “ajuda al pedal del fre” i que està connectat al col·lector d'admissió del motor, aprofitant el buit que allí es genera quan es deixa de prèmer el pedal de l'accelerador. Ideat en l'època dels frens mecànics, es tracta d'un sistema pneumàtic, que aprofita la depressió o el buit generat en el col·lector d'admissió del motor d'explosió per a desmultiplicar l'esforç que fa el conductor amb el seu peu sobre el pedal del fre.En els motors dièsel aquesta depressió no existeix causa de l'absència de papallona, de manera que s'obté a través d'una bomba de buit o depressora.
El buit crea una depressió en una cambra que actua sobre un èmbol contingut dins d'ella, en obrir una vàlvula quan s'acciona el pedal de fre, la vàlvula permet el pas de la pressió atmosfèrica a l'altra banda de l'èmbol, fent que aquest es desplaci. L'èmbol actua per mitjançant el seu plançó sobre el pistó de la bomba principal de fre hidràulic generant en els dispositius situats a les rodes del vehicle (fre de tambor o de disc) una força de frenada encara més gran, a causa del Principi de Pascal. En efecte, si l'àrea de la secció del pistó de la bomba és la meitat de l'àrea de la secció dels pistons dels discos o dels tambors de fre, la força hidràulica que es transmet és el doble.

## Vegeu també

* Fre de mà
* Motor d'explosió

## Referències

* ↑ «servofrè». Diccionari de la llengua catalana de l'IEC. Institut d'Estudis Catalans.
* 1 2 «Dizionario tecnico dell'automobile».
* ↑ «Brakes - Hydraulic - EduMech». Arxivat de l'original el 2017-05-03.

## Enllaços externs

* GETECH Garage Equipment
* «Schema». Arxivat de l'original el 2016-03-04. [Consulta: 31 maig 2018].
# Cedrick Mugisha

Cedrick Mugisha (Kigali, Ruanda, 14 de maig de 1997) és un esportista i actor ruandés

## Biografia

Va començar la seva carrera com a jugador de futbol amb el FC Znovmo de la República Txeca. Després es va traslladar a espanya i va fitxar pel Rayo Vallecano de Madrid al gener de 2021.
Model i actor a Espanya, va aparèixer el 2019 en la pel·lícula Dolor i Gloria de Pedro Almodóvar.
Es va donar a conèixer internacionalment gràcies a la sèrie Smiley, produïda per Netflix, en què actua també l'actor català Pep Munné, exjugador del Rayo Vallecano.

## Filmografia

* 2019: Dolor i Gloria, de Pedro Almodóvar.
* 2022: Smiley, de Guillem Clua.

## Referències

* ↑ «Cedrick Banzi - Profil du joueur» (en francès). www.transfermarkt.fr. [Consulta: 8 desembre 2022].
* ↑ Gyimah, Edmund Okai. «Soccer: Four little-known diaspora players eligible to play for Rwanda» (en anglès). The New Times, 15-10-2022.
* ↑ Redacción, U. R. «El Rayo C asciende a Segunda Regional» (en castellà). Unión Rayo, 30-05-2021.
* ↑ «e-TALENTA». www.e-talenta.eu. [Consulta: 8 desembre 2022].
* ↑ Agudo, José Antonio. «Cedrick Mugisha, jugador en el Rayo C y actor de Netflix» (en castellà). Unión Rayo, 29-11-2022. [Consulta: 8 desembre 2022].
* ↑ «Cedrick Mugisha, el actor de 'Smiley' que juega en el Rayo, bailó en 'Sálvame' e intentó ligar en 'First Dates'» (en castellà). El Español, 10-12-2022. [Consulta: 10 desembre 2022].
* ↑ «Cast of "Smiley" Ramon Pujol, Meritxell Calvo, Ruth Llopis, Eduardo...» (en francès). Getty Images.
# Artabazos (sàtrapa)

Artabazos és el nom dels següents personatges:
# Tossal Rodó (Santa Coloma de Queralt)

El Tossal Rodó és una muntanya de 765 metres que es troba al municipi de Santa Coloma de Queralt, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Verdet frontdaurat

El verdet frontdaurat (Chloropsis aurifrons) és un ocell de la família dels cloropseids (Chloropseidae).

## Hàbitat i distribució

Habita els boscos i matolls de les terres baixes de l'Índia, Sri Lanka, sud-oest de la Xina i sud-est asiàtic.

## Referències

* ↑ «Verdet frontdaurat». Cercaterm. TERMCAT, Centre de Terminologia. Rev. 20/01/2022(català)
# Le Ménil-Guyon

Le Ménil-Guyon és un municipi francès situat al departament de l'Orne i a la regió de Normandia. L'any 2007 tenia 86 habitants.

## Demografia
### Població

El 2007 la població de fet de Le Ménil-Guyon era de 86 persones. Hi havia 39 famílies de les quals 12 eren unipersonals (4 homes vivint sols i 8 dones vivint soles), 15 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 39 eren l'habitatge principal de la família, 6 eren segones residències i 5 estaven desocupats. Tots els 49 habitatges eren cases. Dels 39 habitatges principals, 32 estaven ocupats pels seus propietaris i 7 estaven llogats i ocupats pels llogaters; 2 tenien dues cambres, 1 en tenia tres, 8 en tenien quatre i 28 en tenien cinc o més. 26 habitatges disposaven pel capbaix d'una plaça de pàrquing. A 14 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Ménil-Guyon el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 2 |
| 1 | 80 a 84 | 1 |
| 0 | 75 a 79 | 2 |
| 2 | 70 a 74 | 2 |
| 4 | 65 a 69 | 0 |
| 3 | 60 a 64 | 2 |
| 1 | 55 a 59 | 1 |
| 5 | 50 a 54 | 1 |
| 4 | 45 a 49 | 3 |
| 3 | 40 a 44 | 7 |
| 5 | 35 a 39 | 2 |
| 1 | 30 a 34 | 1 |
| 1 | 25 a 29 | 2 |
| 4 | 20 a 24 | 1 |
| 5 | 15 a 19 | 5 |
| 5 | 10 a 14 | 2 |
| 2 | 5 a 9 | 5 |
| 1 | 0 a 4 | 2 |

## Economia

El 2007 la població en edat de treballar era de 60 persones, 48 eren actives i 12 eren inactives. De les 48 persones actives 47 estaven ocupades (26 homes i 21 dones) i 1 aturada (1 dona i 1 dona). De les 12 persones inactives 4 estaven jubilades, 5 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era una lampisteria.
L'any 2000 a Le Ménil-Guyon hi havia 10 explotacions agrícoles que ocupaven un total de 434 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Le Ménil-Guyon a l'INSEE.
* Évolution et structure de la population Fitxa amb el detall de dades de Le Ménil-Guyon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Grímsnes

Grímsnes és una fissura volcànica o fila de cràters situat al sud-oest d'Islàndia. És un sistema volcànic relativament petit situat al sud-est del llac Thingvallavatn. S'eleva fins als 214 msnm. La darrera volcànica és documentada vers el 3.500 aC. Entre els nombrosos volcans de la zona destaquen el Kerið, un llac de cràter volcànic.
Els camps de lava de Grímsnes cobreixen un total de 54 km². El major d'aquestes planes és el camp de Seyðishólar-Kerhólahraun, que té una superfície de 23,5 km². Altres planes importants inclouen el camp Tjarnarhólahraun d'11,9 km², el camp Kálfshólahraun de 8 km² i el d'Álftarhólshraun de 6,2 km². El volum total de lava produït en els fluxos de lava de Grímsnes s'ha calculat en 1,2 quilòmetres cúbics.

## Referències

* ↑ Grímsnes Arxivat 2021-05-04 a Wayback Machine. a Catalogue of Icelandic Volcanoes
* 1 2 Global Volcanism Program
# Universitat de Sankore

La Universitat de Sankore, la mesquita de Sankore o la madrassa de Sankore és el més antic dels tres centres d'aprenentatge situats a Timbuctu, Mali, a l'Àfrica Occidental. Les tres mesquites, Sankore, Djingareyber i Sidi Yahya componen la famosa Universitat de Timbuctu. Madrassa significa 'escola' en àrab i també en altres idiomes relacionats amb l'islam.
L'Imperi de Mali prengué el control directe sobre la ciutat de Timbuctu el 1270 durant el regnat del mansa (emperador) Ouali I. A l'entorn de 1300, una dona tuareg, coneguda per la seua riquesa, finançà la construcció de la mesquita de Sankore. Arran d'això, la ciutat i les seues mesquites atragueren fidels de tot el món musulmà.
La madrassa de Sankore fou reconstruïda el 1581 per ordre del jutge principal de la ciutat Al-Qadi Aqib ibn Umar ibn Mahmud. El pati de la mesquita tenia les mateixes dimensions que la Kaba de la Meca.

## Referències

* ↑ «The world-class University of Sankore, Timbuktu» (en anglés). [Consulta: l'11 novembre 2008].
# Cedrol

El cedrol és un alcohol sesquiterpenoide que es troba a l'oli essencial de coníferes, especialment en el gènere Cupressus (xiprer) i Juniperus. També ha estat identificat en l'Origanum onites, una planta relacionada amb l'orenga.
Es fa servir en la indústria d'aromes i perfumeria, i com suavitzant per a la pell.

## Altres noms

* [3R-(3α,3aβ,6α,7β,8aα)]-octahydro-3,6,8,8-tetramethyl-1H-3a,7-methanoazulen-6-ol.
* Cedran-8-ol, epicedrol

## Referències

* ↑ Connolly, J. D.. Dictionary of terpenoids. 1st ed. Londres: Chapman & Hall, 1991. ISBN 0-412-25770-X.
* ↑ Breitmaier, Eberhard. Terpenes : flavors, fragrances, pharmaca, pheromones. Weinheim, Germany: WILEY-VCH, 2006. ISBN 978-3-527-60994-9.
* ↑ «CosIng - Cosmetics» (en anglès). Cosing. Comissió Europea. [Consulta: 16 gener 2022].
* ↑ «[3R-(3α,3aβ,6α,7β,8aα)-octahydro-3,6,8,8-tetramethyl-1H-3a,7-methanoazulen-6-ol]» (en anglès). Registration Dossier. Agència Europea de Productes Químics. [Consulta: 16 gener 2022].
* ↑ PubChem. «Cedran-8-ol» (en anglès). National Library of Medicine - National Center for Biotechnology Information, 15-01-2022. [Consulta: 16 gener 2022].
# Anzapahhadu

Anzapahhadu va ser rei d'Arzawa cap a la segona meitat del segle xiv aC. Va succeir a Tarhunta-Radu.
El rei hitita Tudhalias III (va regnar cap als anys 1370-1350 aC) va ocupar Sallapa, que pertanyia a Arzawa i va conquerir la "Terra Baixa Hitita" i després va reocupar Tuwanuwa. En aquest moment sembla que era rei Anzapahhadu que va derrotar a un exèrcit hitita dirigit per Himuili, però immediatament va ser aniquilat per un altre exèrcit dirigit pel rei Subiluliuma I (va regnar entre els anys 1344 aC i 1320 aC). Subiluliuma va enviar al governador Hanuttis a reconquerir Hapalla, cosa que va aconseguir. Mursilis II, fill de Subiluliuma, diu que Tudhalias III i Subiluliuma van necessitar vint anys per conquerir Arzawa, la qual cosa vol dir que cap el 1330 aC o poc després el regne d'Arzawa va quedar sotmès.
A Anzapahhadu li va succeir Uhha-Ziti.

## Referències

* ↑ Bernabé, Alberto (ed.). Historia y leyes de los hititas: textos del Reino Medio y del Imperio Nuevo. Tres Cantos: Akal, 2004, p. 24 i 135-138. ISBN 8446022532.
# Torneig de Shenzhen 2015

«Torneig de Shenzhen 2015» té aquests significats:
* Torneig de tennis masculí: ATP Shenzhen Open 2015
* Torneig de tennis femení: Shenzhen Open 2015
# Grêmio Osasco Audax

El Grêmio Osasco Audax, conegut com a Audax és un club de futbol brasiler, de la ciutat de Osasco, a l'estat de São Paulo. El seus colors son vermell i blanc.

## Història

El Club fou fundat en 1985 en São Paulo pel empresari Abílio Diniz amb el nóm de Pão de Açucar Esporte Clube. En 2004, va ser professionalitzat. En 2008, guanya seu primer títol, el campionat paulista de segona divisió. En 2011, já a la série A2, el club canvia de nom per a Audax São Paulo. En l'any 2013, el Audax canvia a Osasco i novament de nóm per Grêmio Osasco Audax. El 2016, arriba a final del campionat paulista, però perdre el títol para el Santos. Més en els dos anys següents, acaba amargant dos descensos seguits, quedant als últims llocs dels campionats. Actualment disputa la Série A2, després de tornar de la queda.
El club té els seus rivals el Grêmio Osasco i el EC Osasco.

## Estadi

El Audax mana seus jocs a l'Estadi José Liberatti, fundat en 1996, amb a capacitat per a 18.000 persones.

## Palmarés

* 2 Campionat paulista Sèrie A-3: 2019
* 1 Campionat paulista Segona Divisió: 2008

## Referències

* ↑ Paulo, Por GLOBOESPORTE COM São. «Grêmio Osasco compra Audax e 'leva' vaga na elite do Paulistão». [Consulta: 13 agost 2020].
* ↑ «Ricardo Oliveira marca, Santos supera pressão do Audax e é campeão» (en portuguès brasiler). [Consulta: 13 agost 2020].
* ↑ «Audax é rebaixado à terceira divisão do Paulista | WebDiario». [Consulta: 13 agost 2020].

## Enllaços externs

* Web Oficial (portuguès)
# Ceratocilia

Ceratocilia és un gènere d'arnes de la família Crambidae.

## Taxonomia

* Ceratocilia damonalis (Walker, 1859)
* Ceratocilia falsalis (Schaus, 1912)
* Ceratocilia femoralis (Hampson, 1912)
* Ceratocilia gilippusalis (Walker, 1859)
* Ceratocilia liberalis Guenée, 1854
* Ceratocilia maceralis (Walker, 1859)
* Ceratocilia pallidipuncta (Dognin, 1905)
* Ceratocilia sixolalis (Schaus, 1912)

## Referències

* ↑ «GlobIZ search». Global Information System on Pyraloidea. [Consulta: 17 febrer 2011].